Ministère de la mobilité et des travaux publics
De Ministère fir Mobilitéit an ëffentlech Aarbechten, och alt Transportministère oder Bauteministère genannt, offiziell Ministère de la mobilité et des travaux publics ass e Ministère zu Lëtzebuerg dee sech prioritär op Interventiounen an de Beräicher Transport an ëffentlech Aarbechte këmmert.

Allgemenges 
De Ministère ass 2018 entstanen an huet den deemolege Ministère du développement durable et des infrastructures ersat.

Kompetenz vum Ministère 
D'Beräicher, Servicer a Verwaltungen déi ënnert d'Kompetenz vum Ministère fir Mobilitéit an ëffentlech Aarbechte falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:

 Eisebunn,
 Ëffentlechen Transport,
 Code de la route,
 Fürerschäin,
 Fluchhafen,
 Hafe vu Mäertert,
 Administration des bâtiments publics,
 Administration des transports publics,
 Administration des ponts et chaussées,
 Fonds d'urbanisation et d'aménagement du Plateau de Kirchberg,
 Fonds pour la rénovation de la vieille ville,
 Fonds pour la réalisation des équipements de l'État sur le site de Belval-Ouest.

Kuckt och 
 Regierung (Lëtzebuerg)
 Lëscht vun de lëtzebuergeschen Transportministeren
 Lëscht vun de lëtzebuergesche Bauteministeren

Um Spaweck 

 De Ministère op gouvernement.lu, der Websäit vun der Regierung
 De Portail transports.lu

Ministèren zu Lëtzebuerg